पूर्व प्रधानमन्त्री टोनी एबट जो पार्टीमा अति दक्षिणपन्थी पहिचान राख्छन्, पर्दा पछाडिको खेलाडी बनेका उनले उक्त असफल गेममा तत्कालिन गृह मामिला तथा अध्यागमन मन्त्री पिटर डटनलाई अगाडि बढाए । अगष्ट २१ का दिन संसदीय दलको कार्यालय क्यानबेरामा सम्पन्न च्यालेन्जमा तत्कालिन प्रधानमन्त्री माल्कम टर्नबुल ३५ का बिरुद्ध ४८ ले सानदार बिजय हासिल गरे र प्रधानमन्त्रीबाट राजिनामा दिनु नपर्ने देखियो । तर उनका बिरोधी तथा कट्टरपन्थीहरूको रिस मरेन र २४ घण्टा नबित्दै ९ जना मन्त्रीहरूको राजिनामा र ४३ जना सांसदहरूको हस्ताक्षर सहित पुन प्रधानमन्त्री माल्कम टर्नबुललाई बिपक्षीको सामना गर्न चुनौती दिइयो ।
